paragraph_text: Tribometar je mjerni instrument ili naprava za mjerenje trenja. Budući da pri svakom gibanju fizikalnog tijela po podlozi mora uvijek neka vanjska sila svladati trenje, možemo trenje mjeriti tom vanjskom silom. Pomoću užeta, prebačenog preko koloture, na čijem se kraju nalazi zdjelica s utezima možemo pokrenuti predmet od bilo kojeg materijala. Veličina utega, pri kojem počinje gibanje tijela, određuje veličinu trenja.